# OBČINAGORNJI GRAD

## ŽUPAN

Attemsov trg 3,

3342 Gornji Grad

**11**

🕿 **tel:** (03) 839-18-50

🖨 **fax:** (03) 839-18-64

🖂 **E-mail:** zupan@gornji-grad.si

Datum: 15. 3. 2016

Naziv gradiva: **Predlog Odloka o grbu, zastavi, žigih, občinskem prazniku in**

**priznanjih Občine Gornji Grad – I. obravnava**

Vsebina gradiva: 1. Obrazložitev

2. Besedilo odloka

Predlagatelj: župan, Stanko Ogradi

Pravna podlaga: 10. člen Zakona o lokalni samoupravi (Uradni list RS, št.: 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) in 6. člen Statuta Občine Gornji Grad (Uradno glasilo slovenskih občin, št.: 8/16)

Gradivo pripravil: občinska uprava

Poroča: Statutarno pravna komisija, predsednik Jure Purnat in Komisija za mandatna vprašanja, volitve in imenovanja, predsednik Klemen Petek

**Predlog sklepa:**

**Na podlagi 68. člena Poslovnika Občinskega sveta Občine Gornji Grad, Občinski svet**

**Občine Gornji Grad sprejme stališča in predloge o odloku v I. obravnavi**

Župan:

Stanko Ogradi, l.r.

1. **Obrazložitev**

*Razlogi za sprejem pravilnika in ocena stanja:*

Prvi odstavek 10. člena Zakona o lokalni samoupravi /ZLS/ določa, da imajo samoupravne lokalne skupnosti (občine) pravico do uporabe lastnega grba in zastave. Grb in zastava se morata razlikovati od grba in zastave Republike Slovenije, tujih držav in narodov ter drugih samoupravnih lokalnih skupnosti. Po drugem odstavku istega člena Zakona o lokalni samoupravi grb in zastavo določi samoupravna lokalna skupnost (občina) s predpisom.

Tretji odstavek 10. člena Zakona o lokalni samoupravi /ZLS/ določa, da samoupravne lokalne skupnosti (občine) uporabljajo žig, ki mora vsebovati označbo in ime samoupravne lokalne skupnosti (občine).

Na podlagi določb zakona o lokalni samoupravi je občinski svet Občine Gornji Grad določil besedilo 6. člena Statuta Občine Gornji Grad, ki je bil objavljen v Uradnem glasilu slovenskih občin, št.: 8/2016 in je začel veljati 5.3.2016.

*Cilji in načela odloka:*

Besedilo 6. člena statuta določa spremenjeno obliko žiga občinske uprave. Prav tako je besedilo za razliko od prejšnjega statuta določil, da obliko in hrambo žigov podrobneje določi odlok in ne več župan s sklepom. Zato je bilo potrebno upoštevati 86. člen statuta o uskladitvi odloka s statutom.

Občina Gornji Grad je od leta 2007 imela dva odloka, ki sta imela delno isti naziv in sta urejala primerljivo vsebino, in sicer Odlok o grbu, zastavi, občinskem prazniku in priznanjih Občine Gornji Grad (Uradno glasilo zgornjesavinjskih občin, št. 3/1998) in Odlok o priznanjih Občine Gornji Grad (Uradno glasilo zgornjesavinjskih občin, št. 27/2007).

S predlogom odloka, besedilo katerega usklajujemo z besedilom in določbami 6. člena statuta, smo zaradi zmanjšanja števila splošnih aktov v občini predlagali, da se primerljive vsebine ponovno združijo v enem aktu.

Predlog odloka je obravnavala komisija za mandatna vprašanja, volitve in imenovanja na svoji 6. redni seji in sprejela sklep, da se v predlog odloka vnesejo pripombe, podane na njihovi seji in čistopis predloga pošlje v pregled članom občinskega sveta. Predlog odloka s pripombami komisije za mandatna vprašanja, volitve in imenovanja je obravnavala tudi statutarno pravna komisija, ki je na svoji 1. dopisni seji sprejela sklep, da se predlog odloka predloži občinskemu svetu v sprejem.

*Ocena finančnih in drugih posledic:*

Sprejem odloka ne pomeni posebne finančne obremenitve za občinski proračun. Nakup novega žiga občinske uprave se bo pokrival iz sredstev materialnih stroškov občine – proračunska postavka 06031003.

1. **Besedilo odloka**

Na podlagi 6. člena Statuta Občine Gornji Grad (Uradno glasilo slovenskih občin, št.: 8/2016) je Občinski svet Občine Gornji Grad na svoji …... redni seji, dne ………….. sprejel

**O D L O K**

**o grbu, zastavi, žigih, občinskem prazniku in priznanjih**

**Občine Gornji Grad**

**I. SPLOŠNE DOLOČBE**

1. člen
2. Ta odlok ureja velikost in obliko grba in zastave Občine Gornji Grad ter način njune uporabe.
3. Odlok določa velikosti, uporabo in hrambo žigov.
4. S tem odlokom se določa tudi praznik občine ter vrsto in postopek podeljevanja občinskih priznanj.
5. člen

Grb, zastava in žigi občine se uporabljajo le v obliki in vsebini ter na način, ki je določen s tem odlokom.

1. člen

Izvirnike simbolov Občine Gornji Grad in žig župana hrani župan. Žige občinskega sveta, nadzornega odbora, občinske uprave in volilne komisije hrani direktor občinske uprave oziroma od njega pooblaščen javni uslužbenec občine. Evidenco o priznanjih Občine Gornji Grad vodi občinska uprava.

**II. GRB OBČINE GORNJI GRAD**

1. člen
2. Splošno: Grb občine Gornji Grad predstavlja šestžarna zlata zvezda na rdečem ščitu v spremljavi šestih malih zlatih zvezd med posameznimi žarki.
3. Blazon: Grb Občine Gornji Grad je upodobljen na ščitu poznogotskega stila, sanitne oblike.
4. V sredini rdečega ščita plava šestžarna facetirana zlata zvezda tako, da njena daljša simetrala pokriva simetralo ščita; srednjo zvezdo spremlja v vsakem njenem kotu po ena štirikrat manjša zlata facetirana zvezda tako, da njena daljša simetrala leži na periferni krožnici, ki oklepa srednjo zvezdo.
5. Zlati trak, ki nosi ščit na svojih zunanjih robovih, lahko služi le kot okras grba.
6. Upodobitev grba v narisu, črno-belem odtisu, v pečatni grafiki, heraldični šrafuri in v barvah, skupaj z barvnimi kodami v prilogi, so sestavni del tega odloka.
7. Barve po sistemski barvni karti INTERCOLOR 87 (Cinkarna Celje)
8. rumena – Y = 100, M = 10
9. rdeča – M = 90, Y = 100
10. Kode barv po PROCESS COLOR SYSTEM GUIDE – "PANTONE"
11. rumena – C = 0, M = 20, Y = 100, K = 0
12. rdeča – C = 0, M = 90, Y = 100, K = 10

**III. ZASTAVA OBČINE**

1. člen
2. Splošno: Zastava Občine Gornji Grad je rumena z rdečim osrednjim kvadratnim poljem, ki nosi šestžarno rumeno zvezdo, v katere vsakem kotu jo spremlja po ena mala šestžarna rumena zvezda.
3. Opis: Zastava Občine Gornji Grad, ki se vodoravno izobeša, je pravokotne oblike. Razmerje med višino in dolžino zastave je 1:2,5.
4. Zastavina ruta je vertikalno razdeljena na tri, po višini enaka, po dolžini pa neenaka barvna polja, od katerih sta prvo in tretje (zadnje) polje v rumeni, srednje kvadratno polje pa v rdeči barvi. V sredini kvadrata stoji rumena šestžarna zvezda v spremstvu šestih rumenih zvezd, od katerih je vsaka štirikrat manjša od osrednje zvezde.
5. Atribut ne sme biti nižji od dveh tretjin višine zastavine rute in ne višji od osem desetin imenovane višine.
6. Detajlni prikaz razmerij zastavinih polj in kode njenih barv, so sestavni del tega odloka.

**IV. ŽIGI OBČINE**

1. člen
2. Občina ima žige, ki so okrogle oblike s premerom 35 mm in manjši žig s premerom 20 mm. Žig občine na zunanjem robu omejuje dvojna krožnica. Žig ima v zunanjem krogu na zgornji polovici napis: Občina Gornji Grad, v zunanjem krogu na spodnji polovici pa naziv organa občine - Občinski svet; Župan; Nadzorni odbor; Občinska uprava, Občinska volilna komisija. V sredini žiga je grb občine.
3. Občinska uprava uporablja žig občinske uprave, ki je izveden v dveh premerih. Podoba žiga s premerom 20 mm je enaka žigu s premerom 35 mm, vendar brez naziva organa na spodnji polovici žiga.
4. Žigi občine se uporabljajo za vsa uradna pisanja v okviru delovanja Občine Gornji Grad.

**V. UPORABA GRBA**

1. člen

Grb se praviloma uporablja v barvni upodobitvi, lahko se uporablja tudi enobarvno v črno-beli upodobitvi in na odlitku.

1. člen

Grb se uporablja:

* + v pečatu, žigih in oznakah dokumentov organov občine,
  + v prostorih in na poslopju, kjer je sedež občine,
  + na dopisih, vabilih, vizitkah, čestitkah in podobnih izkazih, ki nastajajo v okviru delovanja občine,
  + na svečanih sejah Občinskega sveta, ob praznikih, prireditvah in proslavah občine,
  + na neprometnih znakih, ki označujejo območje občine,
  + v drugih primerih, ki jih določi občinski svet.

1. člen

Grb se lahko uporablja tudi:

* + ob mednarodnih, državnih in medobčinskih srečanjih, humanitarnih in drugih prireditvah ter na javnih zbiranjih, na katerih se občina predstavlja,
  + na občinski kažipotni signalizaciji,
  + na obvestilno – informativnih mestih in panojih,
  + v drugih primerih, če uporaba grba ni v nasprotju s tem odlokom.

1. člen
2. Zastava občine se obvezno izobesi ob prazniku in spominskih dnevih občine ter ob praznikih Republike Slovenije, skupaj z zastavo Republike Slovenije, na občinski zgradbi in na za to pripravljenih vidnih mestih.
3. Zastava se izobesi tudi v času obiskov uradnih delegacij in predstavnikov.
4. Zastava na pol droga se izobesi v znak žalovanja.
5. člen

Zastava je lahko izobešena:

* + ob mednarodnih, državnih in medobčinskih srečanjih, športnih in drugih tekmovanjih, humanitarnih, kulturnih in drugih javnih zbiranjih.

1. člen
2. Grb in zastava skupaj ali vsak posebej, se lahko uporabljata v informativno propagandne namene.
3. Uporabnik grba za kakršenkoli namen po tem odloku mora predložiti osnutek ali vzorec takšne rabe v potrditev občinski upravi.
4. člen
5. Dovoljenje za uporabo grba in zastave ali vsakega posebej oziroma odločbo o njegovi zavrnitvi, izda občinska uprava.
6. V dovoljenju iz prvega odstavka tega člena se določijo pogoji, pod katerimi se dovoljuje uporaba grba oziroma zastave in določi rok, do katerega je dovoljena uporaba simbolov.

**VI. OBČINSKI PRAZNIK**

1. člen

Za praznik občine Gornji Grad, se določi 30. junij. Na ta dan je bil leta 1928 Gornji Grad proglašen za mesto.

1. člen

Občina Gornji Grad obeleži svoj praznik s proslavo. Ob občinskem prazniku se podeljujejo priznanja občine, ki jih določa ta odlok, razen priznanj Občine Gornji Grad, ki se lahko podeljujejo tudi ob datumih, pomembnih za dobitnike priznanj.

**VII. PRIZNANJA OBČINE GORNJI GRAD**

1. člen

Oblike in stopnje priznanj Občine Gornji Grad so:

1. Naziv častni občan Občine Gornji Grad.
2. Zlati grb Občine Gornji Grad.
3. Grb Občine Gornji Grad.
4. Priznanje Občine Gornji Grad.
5. Županovo priznanje Občine Gornji Grad.
6. Kocbekovo priznanje.
7. Pisno priznanje ali zahvala občine.
8. **NAZIV ČASTNI OBČAN**
9. člen
10. Naziv častni občan Občine Gornji Grad se podeljuje posamezniku za izredno pomembne trajne dosežke na ekonomskem, znanstvenem, kulturnem, razvojnem, vzgojno-izobraževalnem, športnem in humanem ali drugem področju, ki je s svojim delovanjem izjemno prispeval k razvoju, ugledu in uveljavljanju Občine Gornji Grad v Republiki Sloveniji ali na mednarodnem področju.
11. Naziv častni občan Občine Gornji Grad se lahko podeli tudi tujcu.
12. Naziv častni občan se podeli izjemoma. V koledarskem letu se lahko podeli največ 1 naziv častni občan.
13. člen
14. Ob podelitvi naziva častni občan se izdela umetniško izdelana listina z besedilom sklepa, s katerim je priznanje podeljeno.
15. Listino podpiše župan.
16. **ZLATI GRB OBČINE GORNJI GRAD**
17. člen
18. Zlati grb Občine Gornji Grad se podeljuje:

* posamezniku za življenjsko delo, večletne uspehe ali enkratne izjemne dosežke trajnejšega pomena,
* skupinam občanov, društvom in drugim pravnim osebam za večletne uspehe in dosežke s katerimi povečujejo ugled občine na gospodarskem, družbenem ali drugem področju življenja in dela.

1. V koledarskem letu se lahko podelita največ dva zlata grba Občine Gornji Grad.
2. **GRB OBČINE GORNJI GRAD**
3. člen
4. Grb Občine Gornji Grad se podeljuje za posebne uspehe in dosežke na družbenoekonomskem, znanstvenem, tehničnem, kulturnem in drugih področjih ustvarjalnosti in dela, ki imajo poseben pomen za razvoj in napredek občine Gornji Grad.
5. V koledarskem letu se podelijo največ trije grbi Občine Gornji Grad posamezniku ali skupinam.
6. člen
7. Priznanja iz 21. in 22. člena so oblikovana s podobo grba v sredini, iz kovine, ki simbolizira grb. Priznanje se podeli z listino.
8. Listino podpiše župan.
9. **PRIZNANJE OBČINE GORNJI GRAD**
10. člen
11. Priznanje Občine Gornji Grad se podeljuje posameznikom, družbam, zavodom, skupnostim, društvom in drugim pravnim osebam za izkazano prizadevnost na različnih področjih delovanja in kot spodbuda za nadaljnje ustvarjalno delo.
12. Priznanje Občine Gornji Grad se podeljuje tudi ob posameznih jubilejih in priložnostih, kakor tudi uglednim gostom oziroma delegacijam, če je njihovo delovanje pomembno za razvoj posamezne organizacije ali skupnosti v občini.
13. Listino podpiše župan.
14. **ŽUPANOVO PRIZNANJE OBČINE GORNJI GRAD**
15. člen
16. Županovo priznanje Občine Gornji Grad se podeljuje:

* dijakom srednjih šol za odličen uspeh na maturi in
* študentom, za opravljeno diplomo, magistrsko nalogo ali doktorsko dizertacijo z odlično oceno.

1. Priznanje se podeli z listino in spominsko nagrado.
2. Listino podpiše župan.
3. **KOCBEKOVO PRIZNANJE**
4. člen
5. Kocbekovo priznanje se podeljuje učencem osnovne šole, ki so vseh devet let učno najbolj uspešni učenci.
6. Listino podpiše župan.
7. **PISNO PRIZNANJE ALI ZAHVALA OBČINE**
8. člen
9. Pisno priznanje ali zahvalo občine lahko župan podeljuje ob raznih dosežkih, priložnostih in jubilejih občanu ali občanom ter društvom izven območja občine.

**VIII. POSTOPEK ZA PODELJEVANJE PRIZNANJ**

1. člen
2. Priznanja Občine Gornji Grad se podeljujejo na podlagi javnega razpisa. Razpis za podelitev priznanj objavi komisija za mandatna vprašanja, volitve in imenovanja na javno običajen način in na spletni strani občine: www.gornji-grad.si, najkasneje tri mesece pred občinskim praznikom za tekoče leto.
3. Kocbekova priznanja se podeljujejo brez razpisa.
4. Priznanja Občine Gornji Grad izroča praviloma župan ali od njega pooblaščena oseba ob praznovanju občinskega praznika ali datumih, pomembnih za dobitnike priznanj.

**IX. RAZPIS O PODELITVI PRIZNANJ**

1. člen
2. Z razpisom se objavijo:

* vrste priznanj in kriteriji za podelitev priznanj,
* število priznanj, ki se bo podeljevalo,
* podatki, ki jih mora vsebovati predlog,
* rok, do katerega morajo biti poslani predlogi.

1. Predlogi se oddajo na predpisanem obrazcu, ki se ga objavi z javnim razpisom.
2. člen

Predlagatelji za podelitev priznanj Občine Gornji Grad so lahko občani, politične stranke, krajevne skupnosti, podjetja, društva ter druge organizacije in skupnosti. Predlagatelj lahko zase vloži predlog za podelitev priznanja iz 23. člena tega odloka. Za dobitnike priznanj ne morejo biti predlagani občinski funkcionarji za opravljanje funkcije v času mandata.

1. člen

Predlog za občinska priznanja mora vsebovati:

* podatke o predlagatelju,
* vrsto predlaganega priznanja občine,
* podatke o predlaganem prejemniku priznanja,
* obrazložitev k predlogu glede na vrsto predlaganega priznanja,
* dokumente, ki potrjujejo dejstva v obrazložitvi,
* podatke o že pridobljenih priznanjih v preteklosti.

1. člen
2. Komisija lahko v postopku:
   * od predlagatelja zahteva dopolnitev predloga,
   * predlog zavrne, če ni dovolj ali ustrezno obrazložen,
   * zaprosi za dodatno mnenje ustrezne institucije, občinske organe ali druge ustrezne organizacije,
   * razvrsti predlaganega kandidata v tisto vrsto priznanja, ki je glede na podan predlog ustreznejša.
3. Skladno s kriteriji iz tega odloka komisija za mandatna vprašanja, volitve in imenovanja oblikuje ustrezen sklep o podelitvi priznanj, pripravi ustrezne utemeljitve in jih posreduje v obravnavo in sprejem občinskemu svetu. Odločitev o podelitvi priznanj sprejme občinski svet s sklepom. Sklep mora biti kratko obrazložen.
4. Odločitev o podelitvi priznanja iz 22. člena lahko izjemoma brez javnega razpisa sprejme tudi župan.
5. Ne glede na določila tega odloka lahko župan brez javnega razpisa sam odloči o podelitvi

priznanja ali zahvale iz 25. člena.

**X. NAČIN VODENJA EVIDENCE PODELJENIH PRIZNANJ**

1. člen

Evidenco o podeljenih priznanjih Občine Gornji Grad vodi občinska uprava. Celotno gradivo v zvezi s podelitvijo priznanj je javno in je na vpogled na občinski upravi.

1. člen

Sredstva za priznanja se zagotavljajo v proračunu Občine Gornji Grad.

1. člen

Priznanja in nazivi, podeljeni po prejšnjih predpisih, in uradna evidenca, ostanejo v veljavi.

**XI. KONČNI DOLOČBI**

1. člen

Ta odlok začne veljati petnajsti dan po objavi v Uradnem glasilu slovenskih občin.

1. člen

Z dnem uveljavitve tega odloka, prenehata veljati Odlok o grbu, zastavi, občinskem prazniku in priznanjih Občine Gornji Grad, (Uradno glasilo zgornjesavinjskih občin, št.: 3/1998) in Odlok o priznanjih Občine Gornji Grad (Uradno glasilo zgornjesavinjskih občin, št.: 27/2007).

Številka: OBČINA GORNJI GRAD

Datum: župan Stanko Ogradi, l.r.